b"\n_START_ARTICLE_\nLakome.com\n_START_SECTION_\nHist\xc3\xb2ria i perfil\n_START_PARAGRAPH_\nLakome.com va ser fundada el desembre de 2010 per Ali Anouzla a qui m\xc3\xa9s tard s'uniria Aboubakr Jama\xc3\xaf. El web tenia articles en \xc3\xa0rab i en franc\xc3\xa8s. Ali Anouzla va ser tamb\xc3\xa9 l'editor de l'edici\xc3\xb3 en angl\xc3\xa8s de la p\xc3\xa0gina web. Aboubakr Jama\xc3\xaf era l'editor de l'edici\xc3\xb3 francesa._NEWLINE_Va ser guardonat amb el Premi Internacional de la Llibertat de Premsa del Comit\xc3\xa8 per a la Protecci\xc3\xb3 de Periodistes i el premi Gebran Tueni de l'Associaci\xc3\xb3 Mundial de Diaris i Editors de Premsa. Pr\xc3\xa8viament Jama\xc3\xaf havia dirigit dos diaris al Marroc, Le Journal Hebdomadaire i Assahifa al-Ousbouiya. Aquests diaris foren prohibits pel govern del Marroc en m\xc3\xbaltiples ocasions per les seves exploracions de temes pol\xc3\xadticament tab\xc3\xba, i Jama\xc3\xaf aviat es va guanyar reputaci\xc3\xb3 internacional com a informador independent. Despr\xc3\xa9s d'una s\xc3\xa8rie de ru\xc3\xafnoses demandes per difamaci\xc3\xb3 i suposades pressions del govern als anunciants, per\xc3\xb2, els diaris es van declarar en fallida, amb Le Journal tancat per ordre judicial el 2010._NEWLINE_Quan esclataren les protestes marroquines de 2011\xe2\x80\x932012 inspirades en la primavera \xc3\xa0rab, per\xc3\xb2, Jama\xc3\xaf va comen\xc3\xa7ar un servei de not\xc3\xadcies basat en la web Lakome.com. El web tenia poc personal i se centrava en informar sobre esdeveniments pol\xc3\xadtics arreu del Marroc. A l'abril de 2011, va ser el quart lloc m\xc3\xa9s visitat al Marroc._NEWLINE_El 17 d'octubre de 2013, tant l'edici\xc3\xb3 \xc3\xa0rab com la francesa del web foren tancats al Marroc. Pel maig de 2014 el lloc web va ser bloquejat."